钦定古今图书集成/明伦汇编/官常典/第312卷 > 曹邦辅
## 钦定古今图书集成/明伦汇编/官常典/第312卷 > 曹邦辅

按《明外史》本传：“邦辅，字子忠，定陶人。嘉靖十一年进
士。历知元城、南和，以廉干称。擢御史，巡视河东盐政，
巡按陕西。劾总督张珩等冒功，皆谪戍。出为湖广副
使，补河南。柘城贼师尚诏反，陷归德，检校董纶率民
兵巷战，手刄数贼，与其妻贾氏俱死之。又陷柘城，劫
举人陈闻诗为帅，不听，斩从者胁之。闻诗绐曰：‘必欲
我行，毋杀人，毋纵火’。”贼许诺，拥上马，不食三日，至鹿
邑自缢。贼围太康，都指挥尚允绍与战鄢陵，败绩。允
绍复击贼于霍山，贼围之，兵无敢进。邦辅斩最后者。
士卒竞进，贼大溃，禽斩六百馀人。尚诏走莘县，被擒。
贼起四十馀日，破府一、县八，杀戮十馀万，邦辅亟战
歼之。诏赉银币，擢山西右参政。迁浙江按察使。拜右
佥都御史，巡抚应天。倭聚柘林，其党自绍兴窜，转掠
杭、严、徽、宁、太平，遂犯南京，破溧水，抵宜兴，为官军所
迫，奔浒墅。副总兵俞大猷、副使任环数邀击之。而柘
林馀贼已进据陶宅，邦辅督副使王崇古围之，佥事
董邦政、把总娄宇协剿。贼走太湖，追及之，尽歼其众。
副将何卿师溃，邦辅援之，以火器破贼舟，前后俘斩
六百馀人。侍郎赵文华欲攘其功，邦辅捷书先奏。文
华大恨，与浙江巡按胡宗宪会邦辅师攻陶宅，贼诸
营皆溃。贼退，邦辅进攻之，复败，坐夺俸。文华奏“邦辅
避难击易，致后师期。”总督杨宜亦奏邦辅故违节制。
给事中夏栻、孙濬争之，得无罪。文华还京，奏馀贼且
尽，而巡按御史周如斗又奏失事状。帝颇疑文华，文
华因言：“贼易灭，督抚非人致败。臣昔论邦辅、栻濬，遂
媒孽臣。东南涂炭何时解？”乃逮系邦辅，谪戍朔州。隆
庆元年，杨博为吏部，起邦辅左副都御史，协理院事。
进兵部右侍郎，理戎政。寻以左侍郎兼右佥都御史，
总督蓟、辽、保定军务。言：“修治边墙非上策，宜急练兵，
兵练而后边事可议。”以给事中张卤言，召为右都御
史，掌南院事。帝以京营事重，更协理为阅视，令付大
臣知兵者遂以左都御史召还任之。已，从恭顺侯吴
继爵言，复改阅视为提督。未几，转南京户部尚书。奏
督仓主事张振选不奉约束。吏部因言：“往昔执政喜
人悦己，属吏恃为奥援，构陷堂上官，至屈体降意，倒
置名分。在外巡按御史亦曲庇进士，推知监司贤不
肖，出其口吻，害政无甚于此。”穆宗深然其言，为黜振
选，饬内外诸司。然迄不能变。邦辅累乞骸骨，不听。万
历元年给由赴阙。复以病求去，且言“辛爱有窥觎志，
宜慎防之。”遂致仕去。居三年卒。赠太子少保。邦辅廉
峻，自吴中被逮时，有司上所储俸钱挥之去。历官四
十年，家无馀赀。抚、按奏其状，诏遣右评事刘叔龙为
营坟墓。

抱之坠殒焉。俊绐其妻曰：‘我误也’。不之罪。逾年而举。
森，嘉靖十四年成进士，授户部主事，历太平知府。民
有兄弟讼者，予镜令照曰：‘若二人老矣，忍伤天性乎’？
皆感泣谢去。再迁江西按察使。有进士嬖外妇而杀
妻，抚按欲缓其狱，森卒抵之法。历左布政使，就擢巡”
抚右副都御史。入为刑部右侍郎，改户部。坐初在江
西荐布政使宋淳，淳后抚南赣，以赃败。调大理卿。屡
驳疑狱，与刑部尚书郑晓、都御史周延称为“三平。”病
归，起南京工部右侍郎。改户部，督仓场。寻转左，以右
都御史总督漕运兼巡抚凤阳。迁南京户部尚书。隆
庆初，改北部。是时登极诏书蠲天下田租，半太仓岁
入少，不能副经费，而京、通二仓，积贮无几。森钩校搜
剔，条行十馀事，又列上钱榖出入之数，劝帝节俭。帝
手诏责令措置。森奏：“祖宗旧制，河淮以南以四百万
供京师，河、淮以北以八百万供边，一岁之入，足供一
岁之用。后边陲多事，支费渐繁，一变而有客兵之年
例，再变而有主兵之年例，其初止三五十万耳，后渐
增至二百三十馀万，屯田十亏七八，盐法十折四五，
民运十逋二三，悉以年例补之。在边则士马不多于
昔，在太仓则输入不益于前，而所费数倍，重以诏书
蠲除，故今日告匮，视往岁有加。臣前所区画，算及锱
铢，不过舒目前急，而于国之大体，民之元气，未暇深
虑。愿广集众思，令廷臣各陈所见。”又奏河东、四川、云
南、福建、广东、灵州盐课事宜。诏皆如所请。帝尝命中
官崔敏发户部银六万巿黄金，森持不可。且言：“故事，
御札皆由内阁，下无司礼径传者。”事乃止。既又命购
珠宝，森亦力争，不听。三年以母老乞终养，赐驰驿归。
后屡荐不起。森为考官时，夏言婿出其门，欲介之见，
言谢不往。严嵩闻而悦之，森亦不附，为徐阶所重，遂
引用之。学于王守仁门人黄直，与欧阳德、邹守益、罗
洪先善。里居，赞巡抚庞尚鹏行《一条鞭》法。乡人为立
“报功祠。”万历八年卒。赠太子少保，谥“恭敏。”